Feliratkozás a Járvány hírlevélre Minden hétköznap elküldjük, amit a járványról tudni érdemes. Iratkozz fel, és vigyázzunk egymásra!

A héten Schiffer András, az LMP volt társelnöke volt a Pesti Srácok Polbeat című műsorának vendége. A beszélgetés egy pontján Stefka István lapigazgató alternatív elmélettel állt elő:

„Na most, a legújabb nyomozások és kutatások szerint a klímalobbi egyszerűen felgyújtotta több helyen többször Ausztrália erdeit, bozótjait, és direkt azért csinálták mindezt, hogy legyen klímavészhelyzet.”

Schiffer András erre csak a fejét rázta, amire Stefka azt mondta:

„Hát nem tudod elképzelni, hogy Ausztráliában csak úgy fölgyulladnak a lombok! Mert milyen klímavészhelyzet? Azért, mert jön az erős napsugár és ettől lobban?”

Azt mondta, nem Soros Györgyről, de a klímalobbiról el tudja képzelni, hogy ez történt. „Miért, ezek csak úgy véletlenül történnek Kaliforniában is? Hát ezek a tüzek egymás után jelentik azt, Kaliforniában is, Ausztráliában is, hogy mi történt” – mondta.

Schiffer feltevésére, hogy egy olyan fejlett állam, mint Ausztrália egy tömeges gyújtogatást le tudna fülelni, amire Stefka:

„Lehet, hogy nem akarja, megvan ott is a klímalobbi.”